สวัสดีครับ ขอสอบถามหน่อยครับ หลังจากที่ผมซ้อมเพลงเชียร์เมื่อวานเสร็จเวลา18.00น. วันที่ 15 สิงหาคม 2562 มีอาการเจ็บหน้าอก หายใจเข้าแล้วรู้สึกเจ็บจี๊ดๆ แล้วก็หายใจไม่ค่อยสะดวก เหมือนว่ามันไม่เข้าไปเต็มที่ พอวันนี้วันที่16 สิงหา เริ่มไม่ค่อยเจ็บแล้ว แต่พอหายใจเข้าลึกๆ แล้วมันเจ็บจี๊ดๆเหมือนเดิมครับ และเวลาเปล่งเสียงดังๆ ก้ยังเจ็บอยู่ อาการหายใจไม่ค่อยสะดวกก็ยังเป็นบางครั้งครับ แบบนี้คือเป็นอันตรายอะไรไหมครับ 🙏🏼
สวัสดีค่ะ อาการเจ็บหน้าอก สามารถเกิดได้จากหลายสาเหตุตั้งแต่โรคหัวใจและหลอดเลือด โรคปอด โรคกล้ามเนื้อเอ็นกระดูก ระบบทางเดินอาหาร-สาเหตุที่เกี่ยวกับโรคหัวใจที่พบบ่อย ได้แก่ โรคกล้ามหัวใจตายหรือขาดเลือด เป็นโรคที่พบบ่อย โดยเฉพาะผู้ที่มีอายุมาก มีโรคประจำตัวเป็นเบาหวาน ไขมันในเลือดสูง ความดันโลหิตสูง สูบบุหรี่ ในภาวะนี้ผู้ป่วยจะมีอาการเจ็บแน่นหน้าอกตรงกลางหรือด้านซ้าย เจ็บเหมือนมีอะไรบีบรัด เหงื่อออก ถ้าออกแรงจะเป็นมากขึ้น-สาเหตุที่เกี่ยวกับโรคปอด เช่น เยื่อหุ้มปอดอักเสบ จะมีอาการเจ็บเวลาหายใจเข้าออก ไอ จาม เป็นต้น-สาเหตุที่เกี่ยวกับทางเดินอาหาร เช่น โรคกระเพาะอาหารอักเสบ จะมีอาการแสบร้อนที่ลิ้นปี่ บางคนมีอาการแสบร้อนมาถึงหน้าอก บางคนจะรู้สึกเหมือนมีลมดัน บางคนจะมีอาการจุกมาที่คอได้ เป็นต้น-สาเหตุที่เกี่ยวกับกล้ามเนื้อเอ็นกระดูกที่บริเวณหน้าอก เช่น กล้ามเนื้ออักเสบ กระดูกอ่อนบริเวณหน้าอกอักเสบ อาการเจ็บจะเป็นมากขึ้นเวลาใช้กล้ามเนื้อบริเวณนี้ อาจจะเป็นการขยับ การกดหน้าอก หรือหายใจเข้าออกแล้วเจ็บมากขึ้นจากที่ Plam เล่ามา ยังไม่สามารถสรุปสาเหตุได้ชัดเจนนะคะ แนะนำให้รับประทานยาพาราเซตามอลบรรเทาอาการ และงดการออกแรงหรือยกของหนักดูก่อนนะคะหากมีอาการดังนี้ เช่น อาการเจ็บแน่นกลางหน้าอกหรือด้านซ้ายแบบบีบรัด เจ็บมากเวลาออกแรง หรือ ขณะพักอาการเจ็บหน้าอกไม่ทุเลา, มีอาการหอบเหนื่อย, มีอาการนอนราบลำบากร่วมด้วย เป็นต้น รวมถึงหากอาการเจ็บไม่รุนแรงหรือไม่มีอาการตามที่กล่าวข้างต้น แต่รับประทานแก้ปวดแล้วไม่ดีขึ้น แนะนำให้มาพบแพทย์เพื่อตรวจวินิจฉัยและรับการรักษาที่เหมาะสมเช่นกันค่ะ